JohanHeinsen/ENO huggingface dataset:
Aalborg Stiftstidende, 1828-12-20
Den 3die Novbr. Sagen: Otterstrøm for Sognefoged Sander M. Jensen af Østerassels, contra: Bastrup for Procurator Woetmann til Wilholm, angaaende 70 Rbd. 4 s., Rest paa en Regning, Jndstævnte affordrer Appellanten for udførte Sager. - Dom: Appellanten bør betale til Jndstævnte 22 Rbd. 4 s. S. og T. med Renter, men iøvrigt for Tiltale fri at være. Processens Omkostninger for begge Retter ophæves. - Ved Mørsøe Herreders Ret er Sander M. Jensen tilpligtet at betale det paastævnte Beløb med Omkostninger. Den 10de, Sagen: Actor Otterstrøm, contra: Nyboe, Defenfor for Ane M. Sørensdatter i Hobroe Arrest, der tiltales for Løsgiængerie, Betlerie, Tyverie, Bedragerie og Hoer. -
Aalborg Stiftstidende, 1828-12-20
Dom: Tiltalte bør hensættes til Forbedringshuusarbeide i Viborg Tugt- og Forbedringshuus 1 Aar samt betale Actionens Omkostninger. - Ved Hellum Hindsted Herreders Ret var Straffetiden bestemt til 3 Aar. Nibe.
Aalborg Stiftstidende, 1828-12-20
Skjøndt Sildefiskeriet lovmæssigen maa vedvare til den 15de d. M. saa have dog vore største Saltere adskillige Dage førend den Tid draget alle deres Garn, fordi det ikke har kunnet betale sig, at holde de fornødne Folk dertil, og hvad der nu saltes kjøbes af Kreilere. Det har paa Sidstningen været saa daarligt at flere der have rygtet otte a ni Garn neppe have havt een Ol Sild. Vel har Frygten for den hastig paakommende Frost bidraget noget dertil, men ialmindelighed antages det paabudne Sætter, som nærmest Aarsag til Fiskeriets uheldige Udfald, skjøndt Bundgarnsfiskerne vel i flere Aar have været misfornøiede med det tiltagende Drivgarnsfiskeri, der finder Sted, saa at sige, fra Giøl ligened til Hals, vel muligt end- og - af Uberettigede.
Aalborg Stiftstidende, 1828-12-20
Om Vesterhavets Jndløb i Fjorden skulde have nogen Jndflydelse er ikke godt at afgjøre, men saameget er for viist antaget, at det har svækket Aalefiskeriet, som og al anden fersk Fiskefangst i Fjorden, der siden den Tid har været saare ringe. Fiskerne ville ogsaa have bemærket, at de fleste Sild befandt sig i Brak vandet oppe i Breiningen ved Halkjer, der i den senere Tid har foranlediget et heldigere Fiskeri for Nedgarnene. Til Foraaret vil det især opdages, hvorvidt den Forandring kan være vigtig, da man antager denne Tidspunct for Sildenes Legetid, der driver dem saa hyppig ind i Fjorden, hvor der er mindre Qvantitet af Saltvand, for at lægge deres Yngel. Er dette saaledes antageligt, saa vil Breiningen blive et temmeligt indskrænket Spillerum for en saadan Mængde af Sild, der pleie at søge Fjorden.
Aalborg Stiftstidende, 1828-12-20
Jngen kan her minde sig et saa daarligt Fiskeri som det nu saagodt som endte. Hele Udskibningen bestod af 139 Læster, og man kan neppe fortiden antage, at der ere 50 Læster paa Oplag. (Jevnføres hermed denne Avis No. 165 saa see vi at der derimod af Høst sild allene er udskibet fra Nibe: i Aaret 1825, 1361. Læster, i Aaret 1826, 609 Læster, 1827, 663 Læster, i danske og svenske Tønder.)
Aalborg Stiftstidende, 1828-12-20
Aalborg, den 19de December. Jnden denne Dags Morgengry vaagnedes vor Byes Jndvaanere paa den behageligste Maade, idet en smagfuld Reveille tonede igjennem Stadens Gader, og saaledes indtryksfuld mindede hvert Jndivid om den for Landets hulde Moder frydefulde Dag, der atter lod Jubeloldingen, Danner=Hærens højt hædrede Veteran, Hans Durchlautighed General=Feldtmarskal, Prinds Carl af Hessen see et nyt Aar knytte sig til den lange Række af daadrige forudgangne. Salig Peder Friis Wandall var født heri Byen den 13de December 1765. Han havde studeret i sin Ungdom, og blev privat Demitteret af sin Fader Johan Wandall, der har været Præst heri Byen i 39 Aar. Sønnen deponerede 1789, lagde sig i Kjøbenhavn efter Typografien, drog derpaa tilbage til Aalborg, for at forestaae det hans Fader tilhørende Bogtrykkeri, hvilket 1795 blev ham overdraget til Eiendom. Senere har han erholdt Bevilling som Boghandler; men under 8de April 1825 erhvervedes allernaadigst Tilladelse for Jens Schjern, at deeltage i sal. Wandalls Privilegium. Senere blev hele Bestyrelsen, overdraget til Jens Schjern, der herfor skulde yde en Aftægt til sal. Wandall. Men med Begyndelsen, af April Qvartal 1827 solgte Schjern sin Anpart, det Wandallske Officiin hørte op, og den Afdøde modtog sin Aftægt af nærværende Stiftsbogtrykkeries Eiere.
Aalborg Stiftstidende, 1828-12-20
Pastor Johan Wandall blev Eier af Bogtrykkeriet samme Aar Sønnen Peder Friis blev født, og den af Første begyndte Avis) vedvarede uafbrudt i 60 Aar.
Aalborg Stiftstidende, 1828-12-20
Peder Friis Wandall nævnes i det Nyerupske Litteratur Lexicon som Redacteur af "Samleren" (Aalborg 1798) og af Nytaarsgaver" (ibid. for 1802 og 4.) Desuden har han udgivet "Aalborgsk Lommebog for 18047. Begge Biskopper Hans Wandall, og Professorerne Hans Wandall, Johann Frederik Wandall og Peder Top Wandall have været hans Forfadre og Beslægtede. Den sidst hensovede levede i ugift Stand. Hals. Den 16de Decbr. aff. N. Anthonisen af Aalborg til England med Byg og Havre. H. Ludvigsen af dito til Laurvig med Korn og Fedevare. J. Kaare af Marstrand til Norge med Fedevare. Den 17de indk. L. C. Nielsen af Frederikshavn fra Kjøbb. med Kornbrændeviin, hvidkaal og tomme Fjerdinger. P. G. Hal af Aalborg fra Kbh. med Søesalt og hvidkaal. F. Hermansen af dito fra Rostok med Ballast. C. N. Damsgaard af dito fra Kbh. med Søesalt og Stykgods. L. C. L. Sand af Nibe fra Kbh. med Stykgods. N. Nissen af Aalborg fra Kbh. med dito. Den 18de aff. M. Peilson af og til Malmøe med f. Sild. L. H. Koch af og til Brovig med Korn og Fedevare. B. Bruun, af og til Porsgrund med dito.
Aalborg Stiftstidende, 1828-12-20
Vinden. Den 15de Decbr., N. N. V.; den 16de, S. S.V. og S.
Aalborg Stiftstidende, 1828-12-20
Aalborg Torvepriser, den 20de December. Oxekjød 5 a 6 s.; Flæsk 8 a 9 s.; Herregaardssmør, 20 sk.; Bøndersmør 15 s. Pd. Rug 2 Mk. 12 s.; Kartofler 3, s. Skp. Slagtede Gjæs 4 Mk. a 5 Mk. 8 s.
Aalborg Stiftstidende, 1828-12-20
Aalborg Kirker. Fjerde Søndag i Advent prædiker til Høimesse i BudolpheKirke Hr. Pastor Boesen, i Frue Kirke Hs. H. Hr. Stiftsprovst Ridder Stochholm. - Til Aftensang i Budolph., Kirke Hr. Pastor Henneberg.
Aalborg Stiftstidende, 1828-12-20
Døbte. Den 14de December, Jndsidder H. Bangs Søn, Mads Hansen Bang; Fadd.: Barnets Moder, Gaardmand A. Larsens Kone, Gaardmand J. Syndergaard, Huusmand A. Jensen, Ungkarl N. Gregersen. - Den 16de, Kjøbmand H. P. Hansens Søn, Jens Rasch Hansen; Fadd.: Mad. Nygaard, Jfr. Curtius, Hospitalsforstander og Procurator Juul, Kjøbmændene, S. Winkel, C. Hassing, L. Bøving, Handelsbetjent C. Nielsen.
Aalborg Stiftstidende, 1828-12-20
Begravede. Den 15de December, Opsynsmand Nicolai Weiss's Søn, 1 Aar 8 Maaneder. Den 17de, Apotheker Sigurd Johnson, 39 Aar. Den 18de, Skrædermester Johan Standtes dødfødte Datter. Den 19de, Arbeidsmand Christen Nielsen Trydes Kone, 38 Aar.
Aalborg Stiftstidende, 1828-12-20
Ved Tallotteriets 1124de Trækning i Wandsbeck udkom: No. 2. 66. 22. 25. 70.
Aalborg Stiftstidende, 1828-12-20
Bekjendtgjørelser. Livets og Dödens Herre har i Dag bortkaldet: min mig stedse kjære Broder, Bogtrykker og Boghandler Peder Friis Mandall, i hans Alders 64de Aar. Blid og rolig var hans Död, som hans Vandel. Da han altid har levet i ugift Stand, saa har jeg, hans nu sörgende Sa ster, pligtskyldig været, hans Huses Bestyrerinde, i al den Række af Aar han har været sin egen Mand. Fred være med hans Støvl, Aalborg den 18de December 1828. Vente Marie Mandall.
Aalborg Stiftstidende, 1828-12-20
Undertegnede er i disse Dage bleven forsynet med alle Sorter Specerie- og Urtekramvare, saasom: extra fiin Kaffe, lysegule og hvide Pudersukkere, fiineste Congo-Compoy- og Haysanthee af Compagniets udsøgte Pakninger; nye franske Catharineblommer og Svedsker, store Muskatell-Rosiner, fiine rasvede Krakmandler, Confect Figener, grøn ital. Succat, salted Jngefær, fine franske Capers, chinesisk Carri, Soya Vanillie-Cocholade og Vanillie; Mysse=Oste, gule og grønne Schweitser=Oste, samt hollandske Stoltser, og Eidammer=Oste, Brunsvigske- og Lybske Pølser, m. m. m., Alt frisk og godt og sælges til billigste Priser hos Worm, paa Alladen.
Aalborg Stiftstidende, 1828-12-20
Punsch-Extract, kraftig og velsmagende, tønde, anker potteviis og mindre, fiin italiensk dito paa forseglede Flaskeer; bedste rød Bordviin, gammel fransk dito; ægte Drei Madera, Chanac, Rom, reensmagende Kommen Aquavit, bedste fransk Vinedike og kbh. Øledike faaes billigt hos Worm, paa Allgaden.
Aalborg Stiftstidende, 1828-12-20
Undertegnede har Oplag af Herr Jörgen Becks, junior, i Kjöbenhavn, særdeles gode grönne Olie-Sæbe, der udsælges til Fabrik Priis. H. P. Hansen. J Snorren bekommes bestandig graders Kjøbenhavns Brændeviin a 28 s., graders 24 s., hvid Punsch-Extract 3 Mk. 4 s., Kommen=Aqvavit 2 Mk. 8 s., dobbelt Bitter=Hyppokratz 4 Mk., Pommerantz 3 Mk., Alt pr. Pot. Gode Hasselnødder 12 sk. Potten. Gode Opste 5 a 6 Mk. pr. Lpd.
Aalborg Stiftstidende, 1828-12-20
God malet Sennop faaes hos A. W. Ellermann.
Aalborg Stiftstidende, 1828-12-20
Gaarden No. 605 paa Nørregade, som for Tiden beboes af Badker Pisselhøi, kan, med Gaards- og Hauge=Plads, erholdes tilkjøbs eller tilleie, og tiltrædes Paaske Flyttetid. Stiftsbogtrykkeriet anviser hvor 2de meublerede Værelser, er til Leie til Flyttetid for billig Priis. Extra fiine Spillekort til 4 Mk., 3 Mk. 4 s., 2 Mk. 12 s. pr. Spil. Tarok 9 Mk. Gnav=Spil 3 Mk. faaes hos Rottbøll Sadolin.
Aalborg Stiftstidende, 1828-12-20
Mit Leiehuus i Kaarsgaden som nu beboes af Hr. Mægler Tranmos, er fra førstkommende Paaske Flyttetid at faae til Leie. And. Herskind.
Aalborg Stiftstidende, 1828-12-20
Mandagen den 29de December 1828, om Formiddagen Kl. 10 slet, bliver paa Hassing-Refs Herreders Contoir i Teglgaarden, afholdt en Samling i Stervboet efter den i Toftum afdøde Enke Sophie Magdalene Hvass. Opgiørelse af Boets Status vil blive fremlagt, og Boet agtes, om intet derimod skulde være hinderligt, optaget til Slutning. Udeblivende antages at samtykke i det, de Mødende vedtage. Dette bekjendtgjøres efter Placaten af 21de April 1824 og Forordningen af 16de Januar 1825, til Efterretning for Vedkommende, som indbydes til Møde. Teglgaarden den 9de December 1828. Fischer.
Aalborg Stiftstidende, 1828-12-20
Tirsdagen den 30te December 1828, om Formiddagen Kl. 10, bliver hos Hr. Kystbefalingsmand Preetzmann i Seiersbøle, i Westervig Sogn, holdet Skiftesamling i Stervboet, efter den i Ydbye, i Aarek, 1825 afdøde Degneenke Kir og Skiftet agtes den Dag sluttet, hvilket til Efterretning for Vedkommende, som indbydes til Møde, herved efter AnordTeglgaarden den 9de December 1828. Fischer. ningerne bekjendtgjøres.
Aalborg Stiftstidende, 1828-12-20
Undertegnede der er etableret som Hattemager her i Staden, ville have sig anbefalet med godt Arbeide og billig Betaling, min Bopæl er hos Madam Ølste i Bispensgade. Aalborg, den 13de Decbr. 1828. Hans Malmberg.
Aalborg Stiftstidende, 1828-12-20
J det 81de Klasse=Lotteries 5te Trækning udkom i Undertegnedes Collection følgende Gevinster, nemlig: Ambe No. 139-162 med 100 Rbd. Ambe No. 653 med 50 Rbd., og desforuden 43 Stk. Gevinster paa et enkelt Rummer, hver med 25 Rbd.; hvilke Gevinster nu kan erholdes udbetalte, ligesom og nye Lodsedler til det 82de Klasse=Lotteries 1ste Klasse, hvis Trækning skeer 2den Marts 1829. er at bekomme a 2 Rbd. pr. Lodseddel og mindre Dele i Forhold dertil. Fornyelsen til bemeldte Trækning, som og Ombytningen af Frilodderne, maatte behageligst skee inden 15de Febr. næste Aar. Aalborg, den 19de Decbr. 1828. Grønnerup.
Aalborg Stiftstidende, 1828-12-20
Proclamata. Ved Proclama af Dags Dato, som bliver læst ved den Kongelige Landsoverret i Viborg og ved Nibe Byetingsret, ere Alle og Enhver, som maatte have Noget at fordre i afg. Kjøbmand Mogens Peter Schibbye og hans efterlevende Enke Jnger Cathrine, fød Houbroe, af Nibe, deres fælleds Boe, indkaldte med 12 Ugers Varsel, til forinden saadan Tids Forløb, for mig som Skifteforvalter at anmelde og beviisliggjøre deres Fordringer, hvilket herved bekjendtgjøres. Nibe, den 10de December 1823. Kocsoed.
Aalborg Stiftstidende, 1828-12-20
Ved Proclama af Dags Dato, som bliver læst ved den Kongelige Landsoverret i Viborg og ved Nibe Byetingsret, ere Alle og Enhver, som maatte have Noget at fordre i afg. Regiments- og Districts-Chirurg Lorenz Lorentzens Dødsboe, af Nibe, indkaldte med 12 Ugers Varsel, til forinden saadan Tids Forløb, for mig som Skifteforvalter at anmelde og beviisliggjøre deres Fordringer. Ligeledes ere den Afdødes Arvinger indkaldte med lovligt Varsel til at anmelde og beviisliggjøre deres Arveret, hvilket herved bekjendtgjøres. Nibe, den 10de December 1828. Koefoed.
Aalborg Stiftstidende, 1828-12-20
Ved Proclama af Dags Dato, som vil blive læst ved vedkommende Over- og Underret, er Creditorerne efter afdøde Dandselærer Jacob Christian Haack, af Woerbergdahl i Sundbye Sogn, Kjer Herred, Aalborg Amt, indkaldte med 12 Ugers lovligt Varsel, til at anmelde og bevise deres Fordringer for undertegnede Skifteforvalter i hans og efterlevende Enkes fælleds Boe. Ligeledes ere den Afødes Arvinger, som foreløbig er opgive at være en Søster og en Søstersøn, begge i Kjøbenhavn, indkaldte med Varsel efter Loven til at anmelde og ligitimere deres Arveret. Hvilket herved endvidere bekiendtgjøres til alle Vedkommendes Efterretning. Kjer og Hvetboe Herreders Contoir paa Woerberggaard, den 4de December 1828. Lange.
Aalborg Stiftstidende, 1828-12-22
Norge. Christiania. Af Bladet Budstikken, hvori nu er paabegyndt en Udsigt over hvad der her i Riget til offentligt Brug er legeret ved Gave eller andre Stiftelses-Breve, erfares, at de Gaver, Hs. kongelige Majestæt af Høistsammes egne private Midler har skienket til vedvarende offentligt Brug, opstige til den betydelige Sum 86916 Spd., foruden 2de Legater paa 300 Spd. aarlig.
Aalborg Stiftstidende, 1828-12-22
Blandinger. Den sidste Colonne af franske Tropper var ifølge Pariser-Beretning, fra Spanien indtruffen til Bayonne. Den franske Søeminister har sendt den befaling til Toulon, at der til Transportskibe fortrinsviis skal tages Franske, naar sammes Rhedere ikke fordre høire end to Fr. pr. Tonneau (et Fad paa 20 Centnere, maanedlig mere end der forlanges af fremmede Skibe. Velunderrettede ville vide, at Cabinetterne af London og Paris samtidig have sendt Courere til Constantinopel for at gjøre et nyt Forsøg paa, at bevæge Porten til Concession.
Aalborg Stiftstidende, 1828-12-22
De 13 Ulykkeliges Henrettelse i Barcelona og de dette Sørgespil forudgangne Optrin, skal have været saa gyselig, at tvende Skriftefædre der havde bivaanet Excutionen besvimede da de vilde forlade Citadellet. Man befrygtede Gjentagelser af disse Rædselscener. Beretningerne i Hensyn til de franske Troppers fortere eller længere Ophold paa Morea, samt hvad de i Tilfælde af længere Ophold end skulde udrette der ere saa imodsigende, at der egentlig intet Resultat lader sig uddrage deraf, dog antog man i Toulon, i Medfør af den nyeste Beretning derfra, de Rygter, der forkynde de franske Troppers Tilbagekomst, for at være Sandheden nærmest. Selv General Maison skal have erklæret sig for Tilbagevendingen. Alligevel vilde de græske Fæstninger foreløbig beholde fransk Besætning. Oberst Fabier var med sin Adjutant Molidre og en ung Phil hellene, Ridder Demaisons, ankommen til Toulon, hvor man i Theatret bragte ham et Vivat. Som det hedder, vil han paa Morea organisere et græsk Corps paa 15000 Mand. Han skal være udnævnt til Marechal de Camp. der Demaisons skal have det Hverv, at danne et græsk Corps for den franske Regjerings Regning.
Aalborg Stiftstidende, 1828-12-22
J Overeensstemmelse med Beretning fra Lissabon af 1ste Decbr. lyde Bulletinerne, D. Miguels og Jnfantindernes befindende angaaende, vedvarende gunstige; alligevel vedblive foruroligende Rygter at circulere. Nyelig bleve 38 Personer arresterede hos en Gjæstgiver, fordi de uforsigtigviis havde yttret, at D. Miguels Sygdom var farligere end Hoftidenden angav. Enkedronningen styrer nu med sine Raadgivere Stats-Anliggenderne, og daglig afgaae Stafetter til Madrid. De kongelige Frivillige i Setubal skulle i den senere Tid have tilladt sig overordentlige Voldsomheder. Jblandt andet blev nyelig den hanseatiske Consul, Herr Barbosa, arresteret paa Gaden, og kastet i det gemeeneste Fængsel. Denne Krænkelse af Folkeretten har vakt almindelig Opsigt, og foranlediget de øvrige i Setubal værende fremmede Magters Consuler og Vice-Consuler til hos Militair=Authoriterne, at nedlægge en alvorlig Protest, der dog vel neppe bliver taget tilfølge. Den brittiske til Lissabon. Udvandringerne tiltage daglig. Man talte i Madrid og Jntriguer, der skulle være indledede imellem en Faction i Portugal og nogle Jndividuer ved det spanske Hof. Efter Nogles Formening er det Enkedronningens Hensigt, i Tilfælde af D. Miguels Jkkehelbredelse, at bestige Tronen. Derimod skal Hertugen af Cadaval, understøttet af nogle fremmede Cabinetter, have en Formæling imellem den 17aarige Jnfant D. Sebastian og Dronning Donna Maria da Gloria til Formaal. J Combra ere en Mængde Fanger blevne myrdede af en Hob i Fængslet indbrudt Pøbel, fordi de for høit havde yttret deres Glæde, over det D. Miguel mødte Uheld. Øvrigheden var ikke istand til at standse Myrderiet, men maatte være betænkt paa egen Sikkerhed!
Aalborg Stiftstidende, 1828-12-22
befalingsmanden over de portugisiske Constitionelle paa Terceira, D. Diocleciano Cabreira, har der oprettet et formeligt Regentskab med flere Statsministre for de enkelte Departements. Gouverneuren af Gibraltar har erklæret Havnen af Tanger i Blokadetilstand, fordi Keiseren af Marocco har nægtet, at efterkomme Storbrittaniens retmæssige Reclamationer. Pesten i Gibraltar er ophørt, og Garnisonen er rykket ind i sine Caserner; den stod hidtil i Leir.
Aalborg Stiftstidende, 1828-12-22
Den 28de November har, ifølge Skrivelse fra Stockholm af 2den December, levende Discussioner fundne Sted i Ridderhuset, i Anledning af Friherre Anckarsværds Anklage imod Ministrene. Grev Wetterstedt opfordrede i sit Svar Friherren til, at forelægge Constitutions-Committeen sin Anklage. Friherrens Gjensvar var affattet i ligesaa stærke Udtryk, som hans Anklage. Han berørte deri især Fornødenheden af en Lovbog og fremfor alt en forandret Repræsentation. Uden samme kunde intet virkelig dueligt Ministerium dannes: Ønsket om denne Forandring var almindelig. Som Svar paa Grev Wetterstedts Opfordring, at forelægge Constitutions-Committeen Anklagen, fremdrog Friherren en forseglet Paket, med de Ord: "der er Grund til Anklage imod Kongens Raadgivere, og især imod Contra-Signenten af den nye Ridderhuus=Anordning, Grev v. Wetterstedt", og forlangte sammes Forsendelse til Constitutions-Committeen, hvilket ogsaa blev bevilget. J samme Møde blev andraget paa Privat-Bankers Oprettelse; Brændeviins-Afgifternes Forhøielse, og et Monuments Oprettelse paa Valpladsen ved Lützen, til Minde om Gustav Adolph.
Aalborg Stiftstidende, 1828-12-22
Det er et skjønt Træk af den østerrigske Kronprinds, at han har truet den med sin Vrede, som navngiver den Person, der var saa uheldig at saare ham paa Jagten.
Aalborg Stiftstidende, 1828-12-22
Den nederlandske Prindsesse Marianes Bryllup med Prinds Gustav synes at være udsat til ubestemt Tid; ligesom man finder det besynderligt, at derom Jntet nævnes i den Trontale, hvormed Kongen forleden aabnede Generalstaternes Møde.
Aalborg Stiftstidende, 1828-12-22
Den svenske Bonde Anders Danielson, der ikke mindre end 21 Gange er valgt til sin Stands Repræsentant ved nærværende Rigsdag, har, istedetfor at hære Diæter af alle sine Committentere, affundet sig med dem under Et for den runde Summa 10,000 Rdlr.; hvad enten saa Rigsdagen varer 4 Maaneder eller et heelt Aar.
Aalborg Stiftstidende, 1828-12-22
J Wien har nylig, ved Sprængningen af en Mine, til Demolering af Wiens Fæstningsværker, i Keiserens og Erkehertug Carls Overværelse, tildraget sig en stor Ulykke. En Major, Baron v. Hauser, samt tvende Lieutenanter og 2 Mineurer, som havde vovet sig for langt ind i Minegangen, bleve nemlig qvalte af Svovl dampen, og det var aldeles umuligt, før efter 2 Timers Forløb, at faae dem ud igjen.
Aalborg Stiftstidende, 1828-12-22
De Pariser Damer begynde ikke alene at snuse, men have ogsaa optaget den sydamerikanske Mode: at ryge Tobak, hvorfor man i Boulogneskoven og paa Boulevarderne see de Skjønne ryge deres Zigarer i smaae Rav=Rør.
Aalborg Stiftstidende, 1828-12-22
Fædrenelandet.
Aalborg Stiftstidende, 1828-12-22
Kjøbenhavn. J det kongelige nordiske Oldskrivt Selskabs Møde den 27de November forelæste Prof. Magnusen, R. af D., som Prøve af sin danske Omarbeidelse med Tillæg af sit paa Latin skrevne Værk om de nordiske Folks gamle Calender, den Afdeling, som handler om den 1ste November, Danmark almindelige Glædesdag, som ogsaa hos de gamle Nordboer var en Høitidsdag. Til Selskabets ordentlige Medlemmer optoges Dhrr. Greve Preben af Bille Brahe, Kammerherre og Commandeur for Landcadet-Corpser du Plat, Stiftamtmand v. Hoppe, Oberst d'Orig ny, Legationsraad Hameken, Prof. Vedel-Simonsen, Major v. Gerstenberg i Rendsborg, engelsk Legationspræst C. Allen, Conrector Dorph og Magister Abrahams.
Aalborg Stiftstidende, 1828-12-22
Randers, den 17de December. Jgaar Aftes gave Bøhmerne deres første Concert her, for en talrigere Forsamling, end Concertgivere ellers pleie at finde i vor Bye. Deres præcise og smagfulde Foredrag vandt ogsaa fortjent Paaskjønnelse. De agte endnu at give een Concert til her; sandsynligviis paa Søndag.
Aalborg Stiftstidende, 1828-12-22
Blandinger. Da der i Aar her fra Jylland vil vorde antaget indtil 50000 Alen Hørlærreder til militairt Brug, bringes herved til offentlig Kundskab, at saadanne kunne ligesom ifjor afhændes til Kjøbmand Hr. Jsaasen, i Randers, saavelsom ogsaa til Kjøbmand Hr. Jens Bruun sammesteds. Det gjentages desaarsag, at de blegede Hørlærreder maae holde fulde 4 1/2 Qvarter, og de ublegede 1 1/2 Tomme mere i Breden, paa Længden, sees ikke.
Aalborg Stiftstidende, 1828-12-22
J en Beretning som Herr Hempel meddeler om det fyenske patriotiske Selskab hedder det blandt andet: Glædeligt er det at vide, at der siden Hallens Oprettelse i Lumbye Præstegaard, fra Juli 1825 til September 1828, ere blevne hallede 9200 Alen Lærreder, samt at der, efter hvad Hs. H. Hr. Amtsprovst, Ridder Lütken nyligen har dokumenteret for Selskabet, i eet Sogn er bleven forarbeidet til Salg i en Tid af 2 Aar, for privat Regning, af Sognets Fattige og Almisselemmer, over 20000 Alen Lærreder, der alle have fundet god Afsætning. Den velgjørende Virkning af hiin Halle har været saa umiskjendelig, at man billigen maatte ønske denne Jndretning paa flere Steder i Provindsen, og det givne Exempel paa fordeelagtig Anvendelse af Arbejdskraften fortjener vistnok høieste Grad af Opmærksomhed til Efterfølgelse". Fornemmeligen have ogsaa de udsatte Præmier i Odense Ruggaards Amt, som Opmuntring for Strøm pers Strikning og Binden af Børn i Skolerne eller af Mænd i deres Fritimer, især om Vinteraftener, viist at have en saa velgjørende Virkning, at Selskabet. med Fornøielse paa lignende Maade vil bidrage til denne Jndustriegreens Fremme i hele Provindsen, til at befordre Underviisning i Slige og andre Haanarbeider, samt Haugedyrkningsysler, der almindeligviis, saavidt Selskabet bekjendt ikke gives i Landsbyskolerne, til et Maal, hvis Virkning, tillige, med Hensyn til Moraliteten, er uberegnelig.
Aalborg Stiftstidende, 1828-12-22
J Willestrup Skov er fundet et Jægerhorn, hvilket er støbt Aar 1550. Det er af Malm, forsynet med tvende Øine til at spænde Jagtrem eller Kjæde i, for at bære det paa Skuldrene. Det er saa langt og svært at det kun nogle Øieblik kan holdes paa frie Haand og har saa stærk og gjennemskjærende en Lyd, at det vel af Hundene kunde høres en Miil. Det bliver indsendt til Museum for Oldsager. Det derpaa værende adelige Vaaben er en Frieses, som har eiet Borreby i Sjælland, og er født 1792.